2 artiklan 1 kohta 1. Kuinka monta jäsenvaltiossanne sijaitsevaa polttolaitosta ja rinnakkaispolttolaitosta kuuluu direktiivin 2000/76/ETY soveltamisalaan?

3 artikla 2. Kuvailkaa mitä 3 artiklan määritelmiin liittyviä ongelmia on esiintynyt saatettaessa direktiiviä osaksi kansallista lainsäädäntöä ja pantaessa sitä täytäntöön.

4 artiklan 1 kohta 3. Kuinka monta lupaa on myönnetty 4 artiklan 1 kohdan mukaisesti (a) uusille polttolaitoksille; (b) jo käytössä oleville polttolaitoksille; (c) uusille rinnakkaispolttolaitoksille; (d) nykyisille rinnakkaispolttolaitoksille? Huomautus: ”Jo käytössä oleva polttolaitos” on määritelty 3 artiklan 6 kohdassa. Kaikki muut laitokset ovat ”uusia” laitoksia. 4. Onko tämän direktiivin nojalla myönnetty lupia liikkuvia laitoksia varten? 5. Kuinka monen polttolaitoksen ja rinnakkaispolttolaitoksen on vielä saatava 4 artiklan 1 kohdan mukainen lupa?

4 artiklan 4 kohta 6. Mitkä ovat seuraaville laitoksille sallitut suurimmat jätekapasiteetit (ilmoitetaan, jos tiedot ovat saatavilla): (a) uudet polttolaitokset; (b) jo käytössä olevat polttolaitokset; (c) uudet rinnakkaispolttolaitokset ja (d) nykyiset rinnakkaispolttolaitokset? 7. Minkä jäteluokkien jätteitä rinnakkaispoltetaan sementtiuuneja käyttävissä laitoksissa (vastauksessa käytetään mahdollisuuksien mukaan Euroopan jäteluettelon mukaisia jäteluokkia)? 8. Minkä jäteluokkien jätteitä rinnakkaispoltetaan seuraavissa laitoksissa (vastauksessa käytetään mahdollisuuksien mukaan Euroopan jäteluettelon mukaisia jäteluokkia): (a) muut kuin sementtiuuneja käyttävät polttolaitokset (esimerkiksi voimalaitokset) ja (b) teollisuudenalat, jotka eivät kuulu liitteessä II olevan 1 ja 2 kohdan soveltamisalaan, mutta joilla harjoitetaan jätteiden rinnakkaispolttoa? 9. Kuinka suuria jätemääriä voidaan rinnakkaispolttaa näissä laitoksissa (ilmoitetaan, jos tiedot ovat saatavilla)?

4 artiklan 5 kohta 10. Mitä määräyksiä luvat sisältävät: (a) sellaisen vaarallisen jätteen määrien ja luokkien määrittämisestä, jonka käsittely on sallittu; (b) laitoksessa käsiteltävän vaarallisen jätteen pienimmästä ja suurimmasta virrasta; (c) sallitun vaarallisen jätteen pienimmistä ja suurimmista lämpöarvoista sekä epäpuhtauspitoisuuksia, kuten PCB-, PCP-, kloori-, fluori-, rikki- ja raskasmetallipitoisuuksia, koskevista rajoituksista;

5 artiklan 4 kohta 11. Mitkä jätteet on katsottu jätteiksi, joista ei ole ”tarkoituksenmukaista” ottaa edustavia näytteitä?

6 artiklan 4 kohta 12. Tiedot 6 artiklan 1 kohdan mukaisista palamiskaasujen viipymäajoista ja lämpötiloista: (a) Onko toimintaa koskevista vaatimuksista myönnetty 6 artiklan 4 kohdan mukaisia poikkeuksia? (Kyllä/Ei) (b) Jos kohdan a vastaus on ”kyllä”, kuinka monta poikkeusta on myönnetty? (c) Tapauskohtainen selvitys perusteista, joilla poikkeus (poikkeukset) on myönnetty, jos tiedot ovat saatavilla. Selvityksessä on ilmoitettava myös seuraavat tiedot: (i) jätteenpolttouunin tai rinnakkaispolttouunin kapasiteetti; (ii) jätteenpolttouunin tai rinnakkaispolttouunin likimääräinen ikä tai tieto siitä, onko kyseessä 3 artiklan 6 kohdassa määritelty ”jo käytössä oleva” laitos vai uusi laitos; (iii) poltetun jätteen tyyppi; (iv) selvitys siitä, miten varmistetaan, että polttojätteen määrä ei kasva ja että polttojätteen sisältämien orgaanisten epäpuhtauksien määrä ei ole suurempi kuin laitoksessa, jota varten ei ole myönnetty poikkeusta; (v) luvassa asetetut toimintaa koskevat vaatimukset ja (vi) päästörajat, joita kunkin laitoksen on noudatettava.

6 artiklan 6 kohta 13. Polttolaitokset: (a) Kuinka monessa ”jo käytössä olevassa” laitoksessa hyödynnetään polttoprosessissa syntyvää lämpöä? (b) Kuinka monessa ”uudessa” laitoksessa hyödynnetään polttoprosessissa syntyvää lämpöä? 14. Rinnakkaispolttolaitokset: (a) Kuinka monessa ”jo käytössä olevassa” laitoksessa hyödynnetään polttoprosessissa syntyvää lämpöä? (b) Kuinka monessa ”uudessa” laitoksessa hyödynnetään polttoprosessissa syntyvää lämpöä?

7 artiklan 1 kohta 15. Mitä toimia polttolaitoksissa on toteutettu (tapauksen mukaan 12 artiklan 2 kohdassa vaaditun kertomuksen lisäksi) sen varmistamiseksi, että laitokset suunnitellaan, varustetaan ja rakennetaan ja niitä käytetään siten, että (direktiivin liitteessä V vahvistetut) päästörajat eivät ylity?

7 artiklan 2 kohta 16. Mitä toimia rinnakkaispolttolaitoksissa on toteutettu (tapauksen mukaan 12 artiklan 2 kohdassa vaaditun kertomuksen lisäksi) sen varmistamiseksi, että laitokset suunnitellaan, varustetaan ja rakennetaan ja niitä käytetään siten, että (direktiivin liitteessä II vahvistetut) päästörajat eivät ylity? 17. Onko jätteen rinnakkaispolttoon käytettäviä sementtiuuneja varten myönnetty poikkeuksia typen oksidien (NOx), hiukkasten, rikkidioksidin (SO2) tai orgaanisen hiilen päästörajoista liitteessä II olevan 1 kohdan mukaisesti? (Kyllä/Ei) (a) Jos vastaus on ”kyllä”, kuinka monta poikkeusta on myönnetty? (b) Tapauskohtainen selvitys perusteista, joilla poikkeus (poikkeukset) on myönnetty, jos tiedot ovat saatavilla. Selvityksessä on ilmoitettava myös seuraavat tiedot: (i) laitoksen kapasiteetti; (ii) laitoksen ikä; (iii) rinnakkaispoltetun jätteen tyyppi; (iv) luvassa asetetut toimintaa koskevat vaatimukset ja (v) päästörajat, joita kunkin laitoksen on noudatettava.

7 artiklan 2 ja 4 kohta 18. Kuinka monen rinnakkaispolttolaitoksen on noudatettava direktiivin liitteessä V asetettuja päästörajoja (kun on kyse esimerkiksi käsittelemättömän sekalaisen yhdyskuntajätteen rinnakkaispoltosta tai kun yli 40 prosenttia tuloksena olevasta lämmön luovutuksesta on peräisin vaarallisen jätteen poltosta)?

7 artiklan 5 kohta 19. Onko poltto- ja rinnakkaispolttolaitoksista ilmaan joutuville päästöille asetettu muita raja-arvoja kuin liitteessä II tai liitteessä V asetetut raja-arvot? (Kyllä/Ei) Jos vastaus on ”kyllä” ja kyseiset tiedot ovat saatavilla, vastataan seuraaviin kysymyksiin: (a) Mitä laitoksia raja-arvot koskevat (poltto- vai rinnakkaispolttolaitoksia)? (b) Mitkä näistä laitoksista ovat ”uusia” ja mitkä ”jo käytössä olevia” laitoksia? (c) Mitä epäpuhtauksia raja-arvot koskevat? (d) Miksi niitä sovelletaan? (e) Raja-arvot. (f) Valvotaanko niiden noudattamista jatkuvasti vai jaksoittain?

8 artiklan 2, 3, 4 ja 5 kohta 20. Miten määritetään päästörajat savukaasujen puhdistuslaitteissa syntyvän jäteveden päästämiselle vesistöön?

8 artiklan 6 kohdan a alakohta 21. Mitä määräyksiä luvat sisältävät liitteessä IV lueteltujen aineiden päästöjen valvonnasta?

8 artiklan 6 kohdan b alakohta 22. Mitä toimintaan liittyviä parametreja lupamenettelyssä vahvistetaan jätevesipäästöjä varten?

8 artiklan 7 kohta 23. Mitä säännöksiä on annettu maaperän, pintavesien ja pohjavesien suojelun varmistamiseksi 8 artiklan 7 kohdan mukaisesti? 24. Millä kriteereillä pyritään varmistamaan, että sellaisia vesiä varten on riittävästi varastokapasiteettia, jotka on tarvittaessa tutkittava ja käsiteltävä ennen niiden poistamista?

8 artiklan 8 kohta 25. Jos päästörajoja on asetettu muillekin kuin liitteessä IV mainituille epäpuhtauksille: (a) Mihin laitoksiin niitä sovelletaan (poltto- vai rinnakkaispolttolaitoksiin, ”uusiin” vai ”jo käytössä oleviin” laitoksiin)? (b) Mitä epäpuhtauksia ne koskevat? (c) Miksi niitä sovelletaan? (d) Mitkä ovat kyseiset raja-arvot?

9 artikla 26. Mitä yleisiä säännöksiä on annettu poltto- tai rinnakkaispolttolaitoksissa syntyvän polttojätteen määrän ja haitallisuuden minimoimiseksi?

10 artiklan 1 kohta 27. Mitä säännöksiä on annettu polttoprosessien kannalta merkityksellisten parametrien, olosuhteiden ja massapitoisuuksien seuraamiseksi? 28. Mitä säännöksiä on annettu rinnakkaispolttoprosessien kannalta merkityksellisten parametrien, olosuhteiden ja massapitoisuuksien seuraamiseksi?

11 artikla 29. Mitä säännöksiä lupamenettelyssä on annettu sen varmistamiseksi, että 11 artiklan 2–12 ja 17 kohtaa noudatetaan, kun on kyse ilmasta, ja 9 ja 14–17 kohtaa noudatetaan, kun on kyse vedestä?

11 artiklan 11 kohta 30. Mitä virallisia ohjeita on laadittu päästöjä koskevien validoitujen vuorokausikeskiarvojen määrittämisestä?

11 artiklan 17 kohta 31. Mitä menettelyjä noudatetaan, kun toimivaltaiselle viranomaiselle ilmoitetaan päästörajojen ylittymisestä?

12 artiklan 1 kohta 32. Millä järjestelyillä pyritään varmistamaan yleisön osallistuminen lupamenettelyyn?

12 artiklan 1 ja 2 kohta 33. Tiedonsaanti lupamenettelyn aikana: (a) Onko olemassa sellaisia ympäristönäkökohtia koskevia tietoja, jotka eivät ole yleisön saatavilla luvan hakemisen, päätöksentekoprosessin ja luvan myöntämisen yhteydessä? (b) Jos kyseiset tiedot ovat saatavilla, vastataan seuraaviin kysymyksiin: — Ovatko tiedot maksutta saatavilla? (Kyllä/ei); ja jos vastaus on ”ei”, — Kuinka suuria maksuja peritään ja missä tilanteissa?

12 artiklan 2 kohta 34. Mitä säännöksiä on annettu toiminnanharjoittajan velvoittamiseksi antamaan toimivaltaiselle viranomaiselle vuosittainen kertomus polttolaitoksen toiminnasta ja seurannasta, kun laitoksen nimelliskapasiteetti on vähintään kaksi tonnia tunnissa? 35. Mitä säännöksiä on annettu toiminnanharjoittajan velvoittamiseksi antamaan toimivaltaiselle viranomaiselle vuosittainen kertomus rinnakkaispolttolaitoksen toiminnasta ja seurannasta, kun laitoksen nimelliskapasiteetti on vähintään kaksi tonnia tunnissa? 36. Jos vuosittainen kertomus annetaan: (a) Mitä tietoja se sisältää? (b) Miten yksityinen kansalainen tai yleisöön kuuluva voi tutustua kertomukseen? 37. Miten poltto- tai rinnakkaispolttolaitokset, joiden nimelliskapasiteetti on alle kaksi tonnia tunnissa, ilmoitetaan julkisesti?

13 artiklan 1 kohta 38. Mitä määräyksiä luvat sisältävät poltto- tai rinnakkaispolttolaitoksen toiminnan keston valvonnasta poikkeuksellisen toiminnan aikana (kun on kyse puhdistus- tai valvontalaitteiden seisokeista, häiriöistä tai vioista)? 39. Mitkä ovat poltto- ja rinnakkaispolttoprosessien pisimmät sallitut käynnissäoloajat poikkeuksellisen toiminnan aikana (ennen kuin laitos on suljettava)?